CELEX: 32012D0048
Language: ro
Date: 2012-01-26 00:00:00
Title: 2012/48/UE: Decizia de punere în aplicare a Comisiei din 26 ianuarie 2012 de prelungire a valabilității Deciziei 2009/251/CE prin care se solicită statelor membre să se asigure că produsele care conțin produsul biocid dimetil fumarat nu sunt introduse sau puse la dispoziție pe piață [notificată cu numărul C(2012) 321]  Text cu relevanță pentru SEE

28.1.2012   
            
            
               RO
            
            
               Jurnalul Oficial al Uniunii Europene
            
            
               L 26/35
            
         DECIZIA DE PUNERE ÎN APLICARE A COMISIEI
   din 26 ianuarie 2012
   de prelungire a valabilității Deciziei 2009/251/CE prin care se solicită statelor membre să se asigure că produsele care conțin produsul biocid dimetil fumarat nu sunt introduse sau puse la dispoziție pe piață
   [notificată cu numărul C(2012) 321]
   (Text cu relevanță pentru SEE)
   (2012/48/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2001/95/CE a Parlamentului European și a Consiliului din 3 decembrie 2001 privind siguranța generală a produselor (1), în special articolul 13,
   întrucât:
   
               (1)
            
            
               Decizia 2009/251/CE a Comisiei (2) solicită statelor membre să se asigure că produsele care conțin produsul biocid dimetil fumarat (DMF) nu sunt introduse sau puse la dispoziție pe piață.
            
         
               (2)
            
            
               Decizia 2009/251/CE a fost adoptată în conformitate cu dispozițiile articolului 13 din Directiva 2001/95/CE, care limitează validitatea deciziei la o perioadă de până la un an, permițând însă confirmarea acesteia pentru perioade suplimentare, niciuna dintre acestea nefiind mai mare de un an.
            
         
               (3)
            
            
               Valabilitatea Deciziei 2009/251/CE a fost prelungită prin Decizia 2010/153/UE a Comisiei (3) și Decizia 2011/135/UE a Comisiei (4), fiecare pentru o perioadă suplimentară de 1 an. O restricție permanentă privind prezența DMF în produse este analizată în prezent în vederea introducerii ei în Regulamentul (CE) nr. 1907/2006 al Parlamentului European și al Consiliului (5). Întrucât măsura respectivă va aborda aceleași probleme ca și Decizia 2009/251/CE, pentru certitudine juridică ar trebui să se aplice Decizia 2009/251/CE până la intrarea în vigoare a restricției permanente în temeiul Regulamentului (CE) nr. 1907/2006.
            
         
               (4)
            
            
               Ținând cont de experiența acumulată până în prezent și având în vedere lipsa unei măsuri permanente privind produsele de consum care conțin DMF, este necesară prelungirea valabilității Deciziei 2009/251/CE cu încă 12 luni.
            
         
               (5)
            
            
               Decizia 2009/251/CE ar trebui modificată în consecință.
            
         
               (6)
            
            
               Măsurile prevăzute în prezenta decizie sunt conforme cu avizul comitetului instituit prin articolul 15 din Directiva 2001/95/CE,
            
         ADOPTĂ PREZENTA DECIZIE:
   Articolul 1
   Articolul 4 din Decizia 2009/251/CE se înlocuiește cu următorul text:
   
      „Articolul 4
      Perioada de aplicare
      Prezenta decizie se aplică până la intrarea în vigoare a Regulamentului Comisiei de modificare a anexei XVII la Regulamentul (CE) nr. 1907/2006 privind DMF sau până la 15 martie 2013, dacă această dată intervine mai devreme.”
   
   Articolul 2
   Statele membre iau măsurile necesare pentru a se conforma prezentei decizii cel târziu până la 15 martie 2012 și publică aceste măsuri. Statele membre informează de îndată Comisia cu privire la aceasta.
   Articolul 3
   Prezenta decizie se adresează statelor membre.
   
      Adoptată la Bruxelles, 26 ianuarie 2012.
      
         
            Pentru Comisie
         
         John DALLI
         
            Membru al Comisiei
         
      
   
   
      (1)  JO L 11, 15.1.2002, p. 4.
   
      (2)  JO L 74, 20.3.2009, p. 32.
   
      (3)  JO L 63, 12.3.2010, p. 21.
   
      (4)  JO L 57, 2.3.2011, p. 43.
   
      (5)  JO L 396, 30.12.2006, p. 1.